Document ID: 32010D0431

POLIITIKA- JA JULGEOLEKUKOMITEE OTSUS EULEX/1/2010,
27. juuli 2010,
Kosovos läbiviidava Euroopa Liidu õigusriigimissiooni EULEX KOSOVO juhi ametisse nimetamise kohta
(2010/431/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 4. veebruari 2008. aasta ühismeedet 2008/124/ÜVJP Euroopa Liidu õigusriigimissiooni kohta Kosovos EULEX KOSOVO, (1) eriti selle artikli 12 lõiget 2,
ning arvestades järgmist:
(1)
Nõukogu võttis 4. veebruaril 2008. aastal vastu ühismeetme 2008/124/ÜVJP, millega moodustatakse Euroopa Liidu õigusriigimissioon Kosovos, EULEX KOSOVO (edaspidi „EULEX KOSOVO”).
(2)
Nõukogu võttis 8. juunil 2010. aastal vastu otsuse 2010/322/ÜVJP, (2) millega pikendatakse EULEX KOSOVO kehtivust kuni 14. juunini 2012.
(3)
Vastavalt ühismeetme 2008/124/ÜVJP artikli 12 lõikele 2 on poliitika- ja julgeolekukomitee kooskõlas Euroopa Liidu lepingu artikliga 38 volitatud tegema asjakohaseid otsuseid EULEX KOSOVO poliitilise kontrolli ja strateegilise juhtimise kohta, sealhulgas nimetama ametisse missiooni juhi,
ON VASTU VÕTNUD KÄESOLEVA OTSUSE:
Artikkel 1
Xavier BOUT DE MARNHAC nimetatakse Kosovos läbiviidava Euroopa Liidu õigusriigimissiooni EULEX KOSOVO juhiks alates 15. oktoobrist 2010.
Artikkel 2
Käesolevaga tunnistatakse kehtetuks poliitika- ja julgeolekukomitee 7. veebruari 2008. aasta otsus EULEX/1/2008 Kosovos läbiviidava Euroopa Liidu õigusriigimissiooni EULEX KOSOVO juhi ametisse nimetamise kohta (3).
Artikkel 3
Käesolev otsus jõustub selle vastuvõtmise päeval.
Seda kohaldatakse kuni 14. oktoobrini 2011.
Brüssel, 27. juuli 2010

Labels: 5
10
9
18
15